Jérémie

Jérémie (haitiksi Jeremi) on Haitin Grand’Ansen departementin hallinnollinen keskus. Kunnan väkiluku vuonna 2015 oli 134 317. Maantiede Jérémie kunta sijaitsee Haitin Grand’Ansen departementin Jérémien arrondissementissa Hispaniolan saaren lounaiskärjessä. Historia Jéremié perustettiin vuonna 1756. Sen satama avattiin vuonna 1807 ja siitä tuli kauppapaikka. Sataman kautta vietiin maataloustuotteita ja etenkin kahvia. Jérémietä pidettiin kauan Haitin mulattieliitin linnakkeena. Se sai nimen ”Runoilijoiden kaupunki” (ransk. La Cité des Poètes) kunnianosoituksena kirjallisuus- ja taideyhteisölleen. Hurrikaani vahingoitti Jérémietä vakavasti vuonna 1954. 6. elokuuta 1964 kolmentoista haitilaisen vallankumouksellisen joukko johtivat kapinaa Jérémiessä François Duvalierin hallintoa vastaan. Kapinaa kukistamaan lähetettiin salaisen poliisi Tonton Macouten joukkoja. Elokuun ja lokakuun välillä Jérémiessä surmattiin 27 paikallista. Kaupungin satama määrättiin suljettavaksi kostoksi siitä, kun paikallinen väestö oli vastustanut Duvalier’n hallintoa. Väestö Haitin tilastokeskuksen arvion mukaan Jérémien kunnan (commune) asukasluku vuonna 2015 oli 134 317. Kaupungin (ville) asukasluku oli 42 388. Lähteet Aiheesta muualla Kuvia tai muita tiedostoja aiheesta Jérémie Wikimedia Commonsissa